અમરેલી જિલ્લામા અનેક સ્થળે બે દિવસ ઝાપટા વરસ્યા બાદ આજથી આકાશમા વરસાદી વાદળો ગાયબ થઇ ગયા હતા. અનેક વિસ્તારોમા હજુ પણ ખેડૂતોને સારા વરસાદની જરૂર છે. જો કે હાલ તો વરસાદના કોઇ એંધાણ જણાતા ન હોય ખેડૂતો પણ ચિંતામા પડયા છે. સાવરકુંડલા પંથકમા આજે બપોરબાદ આકાશમા વરસાદી વાદળો ઘેરાયા હતા. અહીના ભેંકરા ગામે અડધો ઇંચ વરસાદ પડી જતા માર્ગો પર પાણી દોડવા લાગ્યા હતા. તો વંડા અને પીયાવામા વરસાદી ઝાપટુ પડી ગયુ હતુ.